Document ID: 32010D0377
Publication Date: 2010-07-07

Title and Content:
SKLEP KOMISIJE
z dne 7. julija 2010
o oprostitvi Estonije nekaterih obveznosti glede uporabe direktiv Sveta 66/402/EGS in 2002/57/ES v zvezi z Avena strigosa Schreb., Brassica nigra (L.) Koch in Helianthus annuus L.
(notificirano pod dokumentarno številko C(2010) 4526)
(Besedilo v estonskem jeziku je edino verodostojno)
(Besedilo velja za EGP)
(2010/377/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 23a Direktive,
ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (2) in zlasti člena 28 Direktive,
o upoštevanju vloge, ki jo je predložila Estonija,
ob upoštevanju naslednjega:
(1)
Direktivi 66/402/EGS in 2002/57/ES vsebujeta nekatere določbe o trženju semen žit ter semen oljnic in predivnic. V navedenih direktivah je tudi določeno, da so države članice ob upoštevanju nekaterih pogojev lahko delno ali v celoti oproščene obveznosti uporabe določb navedenih direktiv v zvezi z nekaterimi vrstami.
(2)
Estonija je zaprosila za oprostitev obveznosti v zvezi z Avena strigosa Schreb., Brassica nigra (L.) Koch, in Helianthus annuus L.
(3)
Seme Avena strigosa Schreb., Brassica nigra (L.) Koch in Helianthus annuus L. se v Estoniji običajno ne proizvaja ali trži. Poleg tega je gospodarski pomen tega semena v tej državi članici zanemarljiv.
(4)
Dokler so pogoji takšni, mora biti zato ta država članica oproščena obveznosti uporabe določb direktiv 66/402/EGS in 2002/57/ES za zadevne vrste.
(5)
Ukrepi, predvideni s tem sklepom, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJI SKLEP:
Člen 1
Estonija je oproščena obveznosti uporabe Direktive 66/402/EGS, z izjemo člena 14(1), za vrsto Avena strigosa Schreb.
Člen 2
Estonija je oproščena obveznosti uporabe Direktive 2002/57/ES, z izjemo člena 17, za vrsti Brassica nigra (L.) Koch in Helianthus annuus L.
Člen 3
Ta sklep je naslovljen na Republiko Estonijo.
V Bruslju, 7. julija 2010

Classification:
Level 1 Topics: 100157
100158
100147
100156
100161
Level 2 Topics: 100277
100253
100261
100249
100196
Level 3 Topics: 13
87
5360
3641
2417
2414
2014
911
All Topics: 2081
2414
2417
4081
5360
5481
5619
720
893